****

G-Petrol d.o.o. Sarajevo

**TEHNIČKI ZADATAK**

**Održavanje inženjersko-tehničke opreme; izlazak intervencije po alarmnoj aplikaciji, fizičko obezbjeđenje objekata, izlazak IT Tehničara i izrada ID kartica za kontrolu pristupa na objektima**

**G-Petrol d.o.o. Sarajevo**

**Tehnički zadatak**

Predmet ovog tehničkog zadatka je održavanje opreme za inženjersko-tehničku zaštitu koja nije u garantom roku, usluge monitoring centra – izlazak intervencije po alarmnoj aplikaciji, fizičko obezbjeđenje objekata i izrada magnetnih identifikacionih kartica (u daljem tekstu ID-kartica) zaposlenih.

**LOT I**

**Održavanje opreme za inženjersko-tehničku zaštitu koja nije u garantom roku i rad IT tehničara**

Oprema za tehničku zaštitu koja nije u garantnom roku a istu je potrebno servisirati ili zamjeniti Izvršilac za svaku pojedinačnu stavku dostavlja Ponudu na saglasnost Naručiocu.

Uređaji i oprema koji se ugrađuju po odobrenju Naručioca se podešavaju prema postojećoj projektnoj dokumentaciji i uputstvima proizvođača uređaja i opreme.

Svako pojedinačno sredstvo, uređaj ili sistem mora imati uputstvo za upotrebu koji se čuvaju na objektu.

Na zahtjev Naručioca IT tehničar izađe na objekat Naručioca radi preuzimanja snimaka video nadzora koje zbog veličine podataka ne može preuzeti Monitoring Centar Naručioca, kao i rada u centrali Naručioca (Sarajevo ili Banja Luka) na preuzimanju snimaka video nadzora.

Ponuda se formira po cijeni radnog sata tehničara na poslovima zamjene opreme koja **nije u garantnom roku**.

**LOT II**

**Šestomjesečni servisi**

Potrebno je da Izvršilac usluge vrši Zakonsku obavezu šestomjesečnog redovnog servisa opreme, koji podrazumjeva: kontrolu funkcionalnosti alarmanog sistema, čišćenje senzora, kontrola napona baterije i testiranje sistema.

Također i vanredne servise koji se rade po nalogu Naručioca (G-Petrol d.o.o. Sarajevo).

Ponuda se formira paušalno za svaki objekat.

**LOT III**

**Usluge monitoing centra – izlazak intervencije po alarmnoj aplikaciji**

Po aktiviranju protiv-provalnog alarma sa objekta ili/i dojavi dežurnog radnika iz Monitoring centra NIS-a o aktiviranju protiv-provalnog alarma, da radnici Izvršioca usluge u što kraćem roku izađu na lice mjesta predmetnog objekta sa kojeg je stigao signal, a najkasnije u roku od 15 minuta od momenta dojave.

Ponuda se formira paušalno za svaki objekat.

**LOT** **IV**

**Fizičko obezbjeđenje objekata G-Petrol d.o.o. Sarajevo**

Po potrebi će se vršiti fizičko obezbjeđenje objekata G-Petrol, stoga je potrebno da Izvršilac usluge dostavi sledeće:

* Da u ponudi iskaže cijenu usluge po jednom času, bez uračunatog PDV-a (uzimajući u obzir da se obezbjeđenje vrši po potrebi);
* Da za vrijeme angažovanja vrši profesionalno fizičko obezbjeđenje objekta i prostora oko njega;
* Da obezbjedi lična zaštitna sredstva predviđena za prostor i objekat koji obezbjeđuju;
* Da obezbjedi jednoobraznu uniformisanost izvršilaca;
* Da dostavi podatak odgovornog lica za koordinaciju i kontrolu poslova, koji će biti u kordinaciji sa Naručiocem usluge;
* Da obezbjedi lično naoružanje i municiju na raspolaganju izvršiocima angažovanim na predmetnim poslovima, a u skladu sa Zakonskim propisima;
* Dostavi dokaz da je oružje registrovano u MUP-u;

Ponuda se formira po cijeni radnog sata obezbjeđenja.

**LOT V**

**Izrada ID kartica za kontrolu pristupa na objektima Naručioca**

Izvršilac usluge je obavezan izvršiti štampanje identifikacionih kartica (ID) zaposlenih kod Naručioca.

Naručilac će Izvršiocu dostaviti pripremu za izradu, fotografije zaposlenih i nove bjanko Mifare kartice na koje će štampati podatke zaposlenih Naručioca.

Ponuda se formira po jediničnoj cijeni odštampane ID kartice.

**GARANTNI ROK, SPISAK OPREME**

Garantni rok na svu opremu koja se isporuči i radove koji se izvrše po LOT-u I mora biti 5 godina od dana instalacije i puštanja u rad, o čemu se potpisuje Zapisnik o primopredaji opreme.

Oprema koja se ugrađuje mora biti nova sa adekvatnom propratnom dokumentacijom. **Vrijeme odziva servisne ekipe po LOT I Izvršioca usluge mora biti u roku od 24 sata od momenta prijave od strane Naručioca prema Izvršiocu usluge na zvanične elektronske adrese koje će biti navedene u Ugovoru između ugovornih strana. Zamjena opreme se vrši u roku od 24 sata od momenta prihvatanja Ponude od strane Naručioca.**

Spisak opreme za zamjenu i veličina lagera koju Izvršilac mora posjedovati, mora biti takva da omogućuje otklanjanje bilo kojeg kvara na opremi i objektu Naručioca u roku od 24 sata.

Izvršilac je dužan dostaviti cjenovnik opreme po LOT-u I, prema Prilogu A, a isti cjenovnik će biti sastavni dio ugovora.

**FAKTURISANJE**

Fakturisanje od strane Izvršioca prema Naručiocu se vrši do 5-og u mjesecu za prethodni mjesec.

Račun treba, pored zakonski obaveznih naznaka da bude u saglasnosti sa Ugovorom.

U prilogu Računa treba da se nalazi:

1. Radni nalog o izvršenom servisu,

2. Radni nalozi o izvršenom fizičkom obezbjeđenju,

3. Radni nalog o preuzimanju snimaka video nadzora,

4. Specifikacija ugrađene opreme za svaki objekat zasebno po LOT I,

5. Potrebni atesti za ugrađenu opremu za LOT I.

U slučaju da se dostavi faktura koja ne sadrži potrebnu dokumentaciju ista će biti vraćena Izvršiocu na dopunu.

**TRAJANJE UGOVORA**

Ugovor se zaključuje na period 5 godina.

**UGOVORNA KAZNA-PENALI, MEHANIZAM ZAŠTITE NARUČIOCA**

**Lot I** - Obračun ugovorene kazne-penala u slučaju da Izvršilac ne otkloni kvar na opremi koja nije u garanciji u navedenom **roku od 24 časa od momenta prijave kvara**, a bez saglasnosti odgovornog lica G-Petrola za produžetak tog roka.

Obračun penala se vrši na način da se za svaki dan prekoračenja roka obračuna penal u iznosu od 100,00 KM bez PDV-a.

Obračunavanje penala ne oslobađa Izvršioca obaveze otklanjanja predmetnog kvara na objektu ili opremi.

**Lot II** - Obračun ugovorene kazne-penala u slučaju da Izvršilac ne izvrši redovan šestomjesečni servis sistema tehničke zaštite u **roku od šest mjeseci od poslednjeg servisa**.

Obračun penala se vrši na način da se za svaki dan prekoračenja roka obračuna penal u iznosu visine cijene paušala koju je dao Izvršilac.

Obračunavanje penala ne oslobađa Izvršioca obaveze izvršenja šesomjesečnog servisa opreme za tehničku zaštitu.

**LOT III** - Obračun ugovorene kazne-penala u slučaju da Izvršilac ne izađe **u roku od 15 minuta** na objekat Naručioca po aktiviranju/obavještenju o aktiviranju protiv-provalnog alarma.

Obračun penala se vrši na način da se za svako zasebno kašnjenje po aktiviranju protiv-provanog alrma obračuna penal u iznosu visine cijene paušala koju je dao Izvršilac.

**LOT IV** - Obračun ugovorene kazne-penala u slučaju da Izvršilac:

* ne izvrši fizičko obezbjeđenje objekta koje je uredno najavljeno i potvrđeno od strane Izvršioca – obračun penala se vrši na način broj sati x cijena radnog sata koju je dao Izvršilac
* zaštitar Izvršioca kasni na objekat Naručioca – obračun penala se vrši na način broj sati kašnjenja x cijena radnog sata koju je dao Izvršilac
* zaštitar Izvršioca ne obavlja profesionalno fizičko obezbjeđenje objekta (sjedi u objektu, vozilu, ispred objekta, odlazak sa objekta za vrijeme fizičkog obezbjeđenja, koje je uredno najavljeno i potvrđeno od Izvršioca i sl.) – obračun penala se vrši u iznosu od 100,00 KM po slučaju

**Izvršilac se može javiti zajedno za sve LOT-ove, ili samo za LOT IV.**

**LOT I, II, III i V se ne mogu razdvajati.**

Ovlaštena kontakt osoba od strane G-Petrola za tehnička pitanja:

Dejan Pamučar [dejan.pamucar@nis.eu](mailto:dejan.pamucar@nis.eu)

Kriterijumi za odabir najpovoljnijeg Izvršioca svih usluga će biti zbir proizvoda:

1. Proizvod jedinične cijene radnog sata tehničara/IT tehničara;
2. Proizvod jedinične cijene paušala po objektu za šestomjesečni servis;
3. Proizvod jedinične cijene paušala po objektu za usluge monitoring centra-izlazak po alarmnoj aplikaciji;
4. Proizvod jedinične cijene usluge obezbjeđenja po času;
5. Proizvod jedinične cijene odštampane ID kartice.

Prilog tehničkog zadatka:

* Prilog 1a - Spisak opreme za inženjersko-tehničku zaštitu koja nije u garantom roku
* Prilog A – Spisak objekata G-Petrol za redovan šestomjesečni pregled
* Prilog B – Spisak objekata G-Petrol za izlazak intervencije po alarmnoj aplikaciji i usluge intervencije
* Prilog C – Spisak BS za fizičko obezbjeđenje

Ovlaštena kontakt osoba od strane G-Petrola za tehnička pitanja:

Dejan Pamučar [dejan.pamucar@nis.rs](mailto:dejan.pamucar@nis.rs) tel.066/915-732

Ovlaštena kontakt osoba od strane G-Petrola za komercijalna pitanja:

Nataša Butorović [natasa.butorovic@nis.rs](mailto:natasa.butorovic@nis.rs) tel.065/662-951